**2017-2018 оқу жылындағы «Мектепке жол» акциясы барысында атқарылған іс-шаралар туралы мәлімет**

№9 орта мектебіміз бойынша жалпы республикалық «Мектепке жол» акциясы өткізілуде. Биылғы оқу жылында «Мектепке жол» акциясын өткізу туралы бұйрығы негізінде мектепішілік бұйрығы және жұмыс жоспары әзірленді.

Акция мақсаты: Оқумен қамтылмаған балаларды анықтау, аз қамтамасыз етілген және көп балалы отбасынан шыққан оқушыларға, жетім балаларға, сондай-ақ оқу жылының басына дайындық уақыты кезінде ата-аналарының қамқорлығынсыз қалған балаларға қолдау көрсету және әлеуметтік себептер бойынша 1 қыркүйекте мектепке балалардың келмеуінің алдын алу.

2017 жылғы 1 тамыз бен 30 қыркүйек аралығында рейдтік іс-шаралар жүзеге асырылуда. Оның ішінде базарлар, тұрмысы қолайсыз отбасылар, үй жертөлелері, компьютерлік салондар, көңіл көтеретін орындар, пәтерлер тексеру шаралары ұйымдастырылды.

Акция кезінде аз қамтылған отбасылардың, көпбалалы отбасылардың балалары, сондай-ақ жетім балалар қамтылды.

Мектепте аз қамтылған отбасылардан шыққан 14 балаға, 1 қамқорлыққа алынған балаға демеушілерден материалдық көмек мектеп-жазу құралдары берілді, жалпы 85000 теңгені құрайды.

Бүгінгі күнде акция жүргізуліде мектеп әкімшілігі 26 ұйымға қолдау хат жазып қол көмегін сұрады. Олардан жәрдем күтілуде.

**Директордың ТІЖ орынбасары З. Мадиярова**